Phokis — Delphi — 170-157/6 BC
Region: Central Greece (IG VII-IX) — Delphi 

αρχοντος ανδρονικου μηνος ποιτροπιου ε[π]ι τοισδε απεδοτο καλλικλης τιμωνος τωι απολλωνι τωι πυθιωι σωμα γυναικειον αι ονομα αριστω το γενος βασταρναν αργυριου μναν τριων. βεβαιωτηρ κατα τους νομους 0[ι]μων καλλικλεος κατενεγκατω δε αριστω η πλειστος [υπ]ερ αριστω εν τον ερανον τον βακχιου επι το καλλικλεος ονομα αργυριου τρια ημιμναια εν ετεοις τριοις αρχει α καταβολ[α] εν τωι ηρακλειωι μηνι τωι επι ανδρονικου. [π]αραμεινατω δε α[ρ]ιστω [π]αρα καλλικλη ανεγκλ[η]τως ποιουσα το ποτιτασσομενον παν το δυνατον αχρι [κα] κατενεγκη τα τρια ημιμναια επει δε κα κατενεγκη ελευθερα εστω και ανεφαπτος. μαρτυροι οι ιερεις αμυντας ταραντινος ιδιωται κ[α]λλιμαχος βαβυλου αστοξενος ευδοκος ξεν[ο]κρατης.